**ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ – ΤΡΑΠΕΖΑ ΘΕΜΑΤΩΝ**

**ΛΑΟΙ ΤΗΣ ΕΓΓΥΣ ΑΝΑΤΟΛΗΣ: Η ΑΙΓΥΠΤΟΣ**

**1ο ΘΕΜΑ**

**1.α.** Να επιλέξτε και να γράψετε τη σωστή απάντηση για κάθε ομάδα από τις παρακάτω προτάσεις:

1. Στην αρχαία Αίγυπτο:

α. η εκμάθηση των ιερογλυφικών δεν απαιτούσε κάποια ιδιαίτερη ειδίκευση

β. η γεωργία δεν ήταν υπό την επίβλεψη του κράτους

γ. οι γραφείς δεν ήταν ανώτεροι κρατικοί υπάλληλοι

δ. η ζωή ήταν άμεσα συνδεδεμένη με τον Νείλο και τις πλημμύρες του

2. Η οργάνωση του κράτους στην αρχαία Αίγυπτο είχε χαρακτήρα:

α. θεοκρατικό

β. βασιλικό

γ. τυραννικό

δ. αριστοκρατικό

**1.β.** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Η Κάτω Αίγυπτος βρίσκεται στο βόρειο τμήμα της χώρας με το Δέλτα του Νείλου.

2. Τη γραμμική Β΄ γραφή αποκρυπτογράφησε ο J. Champollion.

3. Στην αρχαία Αίγυπτο ο Φαραώ είχε απόλυτη εξουσία, αλλά δεν αντιμετωπιζόταν σαν θεός.

4. Βάση της οικονομίας στην Αίγυπτο ήταν η γεωργία.

5. Στην ιεραρχημένη αιγυπτιακή κοινωνία δεν υπάρχει δυνατότητα κοινωνικής ευελιξίας, καθώς το σύστημα των κοινωνικών τάξεων είναι αυστηρά κλειστό.

**2.** Να συμπληρώσετε τα κενά του αποσπάσματος, βάζοντας στην κατάλληλη θέση και πτώση μία από τις ακόλουθες λέξεις (δύο λέξεις περισσεύουν): *πολυθεΐα, Ακενατών, Όσιρις, φαραώ, ιερατείο, Ρα, ταρίχευση.*

«Από την αρχή της αιγυπτιακής ιστορίας, όταν ακόμα δεν υπήρχε ενιαίο κράτος, η κάθε πόλη είχε τον δικό της θεό-προστάτη. Ο μεγαλύτερος θεός των Αιγυπτίων ήταν ο ……………………(1), ο θεός Ήλιος, τον οποίο εκπροσωπούσε ο ……………………(2) στη γη. Ο Αμένοφις Δ', ο επονομαζόμενος και ……………………(3), προσπάθησε να εξαλείψει την ……………………(4) και στράφηκε εναντίον των ιερέων και της λατρείας του Άμμωνος. Η προσπάθειά του να επιβάλει τη λατρεία του Ρα ως μοναδικού θεού, συνάντησε την αντίδραση του ……………………(5) και κατέληξε σε αποτυχία.»

**2ο ΘΕΜΑ**

**1.** Ποιες αντιλήψεις είχαν οι Αιγύπτιοι για τους θεούς;

**2.** Πώς προβαλλόταν η δύναμη του φαραώ μέσω των έργων της αιγυπτιακής τέχνης; Να αναφέρετε χαρακτηριστικά έργα.

**3.** Να αναφέρετε την πολιτική οργάνωση της αρχαίας Αιγύπτου.

**4.** Από ποιον, με ποιον τρόπο αποκρυπτογραφήθηκαν τα ιερογλυφικά και ποιες πληροφορίες προέκυψαν από την αποκρυπτογράφησή τους;

**5.** Ποια ήταν η διάρθρωση της κοινωνίας στην αρχαία Αίγυπτο;